Guvernul a publicat proiectul de buget pe 2019. Primarii, forțați să preia cheltuieli uriașe cu asistența socială. Cresc bugetele SRI, SIE și SPP

Ministerul Finanțelor a publicat joi seară proiectul de buget pe 2019.

Proiectul transferă de la guvern la primării o cheltuială uriașă – și anume finanțarea drepturilor asistenților personali ai persoanelor cu handicap grav sau indemnizațiile lunare ale persoanelor cu handicap grav. Primăriilor le este alocată o cotă de 60% din impozitul pe venit colectat. Cele două prevederi sunt respinse categoric de primarii municipiilor, aceștia susținând că cele două măsuri combinate duc la pierde majore pentru primării.

Proiectul prevede și majorarea cu 15% a pensiilor începând cu septembrie 2019, ceea ce reprezintă o suplimentare cu 6,5 miliarde lei a Bugetului asigurărilor sociale de stat.

Comisia Națională de Strategie și Prognoză, o instituție – cheie în strategia economică inventată de Darius Vâlcov, primește sume fără precedent:

• pentru Fondul de Dezvoltare şi Investiţii: plată de dobânzi 100 milioane lei și rambursări de împrumuturi în valoare de 200 milioane lei (aferente unui plafon de împrumut de 5 miliarde de lei și un plafon de trageri de 500 milioane lei). Prin acest Program se asigură împrumuturi ale unităților administrativ-teritoriale şi ale universităților din veniturile trezoreriei pentru investiţii, în conformitate cu prevederile OUG nr. 114/2018.

• Programul stațiuni balneare, programul „gROwth – investim în copii, investim în viitor”, programul „Investeşte în tine”, programul Sprijinirea cinematografiei – 995 milioane lei credite de angajament și 162 milioane lei credite bugetare.

Principalii indicatori macro din proiectul legii bugetului:

PIB: 1.022 miliarde lei

Creştere economică: 5,5%

Inflaţia medie anuală: 2,8%

Şomeri (număr total persoane la sfarsitul anului): 287.000

Rata șomajului înregistrat la sfârșitul anului: 3,2%

Câştig salarial mediu brut: 5.163 lei

Câştig salarial mediu net: 3.085 lei

Numar mediu de salariati: 6,655 milioane

În anul 2019 deficitul bugetar (cash) este estimat la 2,55% din PIB, în timp ce deficitul ESA este de 2,57% din PIB, cu încadrare în ținta de deficit bugetar de sub 3% din PIB, potrivit Tratatului de la Maastricht.

Veniturile bugetului general consolidat proiectate pentru 2019 sunt estimate la 341,4 miliarde de lei, respectiv 33,4% din PIB. Cele mai mari venituri sunt înregistrate la contribuțiile de asigurări sociale, 11,5%, TVA, 6,8 %, accize 3%, impozit pe salarii și pe venit 2,3 % din PIB.

Cheltuielile bugetului general consolidat pentru anul 2019 sunt estimate la 367,5 miliarde lei, ceea ce reprezintă 35,9% din PIB.

În bugetul pentru anul 2019 a fost prevăzută alocarea de 2% din PIB pentru aparare, conform angajamentelor asumate față de partenerii din NATO.

De remarcat că proiectul legii prevede creșteri de buget pentru toate cele trei mari servicii secrete față de 2018, SRI (4,8%), SIE (8,5%) și SPP (20%).

Aproape toate instituțiile administrației centrale au promise creșteri față de alocarea bugetară inițială din 2018, cu excepția Ministerului Energiei, condus de un ministru ALDE (-13%) și a Ministerului Comunicațiilor, Ministerului pentru Comerț și Ministerului Finanțelor.

BUGETUL pentru anul 2019 – sumele destinate pentru fiecare instituție

– mii lei –

Denumire instituție COD Buget 2018 plăti efectuate Proiect buget 2019 % creștere 2019/2018 Influențe 2019-2018 1 2 3=2/1 % 4=2-1 MINISTERUL EDUCAȚIEI NAȚIONALE 25 21.011.304 30.829.261 46,7% 9.817.957 MINISTERUL TRANSPORTURILOR 24 7.526.055 11.661.614 54,9% 4.135.559 MINISTERUL SĂNĂTĂȚII 26 5.761.983 9.485.561 64,6% 3.723.578 MINISTERUL AFACERILOR INTERNE 19 15.199.489 18.467.209 21,5% 3.267.720 MINISTERUL AGRICULTURII SI DEZVOLTARII RURALE 22 19.801.179 22.764.073 15,0% 2.962.894 MINISTERUL FONDURILOR EUROPENE 54 802.779 2.271.885 183,0% 1.469.106 MINISTERUL APARARII NATIONALE 18 17.007.300 18.125.001 6,6% 1.117.701 SECRETARIATUL GENERAL AL GUVERNULUI 13 1.351.903 2.227.539 64,8% 875.636 MINISTERUL MUNCII SI JUSTITIEI SOCIALE 20 25.065.685 25.589.966 2,1% 524.281 MINISTERUL FINANTELOR PUBLICE 16 4.924.596 5.429.953 10,3% 505.357 MINISTERUL ECONOMIEI 35 235.972 620.356 162,9% 384.384 MINISTERUL CERCETARII SI INOVARII 61 1.410.919 1.791.824 27,0% 380.905 AUTORITATEA ELECTORALA PERMANENTA 48 221.087 582.798 163,6% 361.711 MINISTERUL TINERETULUI SI SPORTULUI 21 336.906 658.046 95,3% 321.140 MINISTERUL JUSTITIEI 17 4.002.390 4.257.131 6,4% 254.741 SERVICIUL DE TELECOMUNICAŢII SPECIALE 34 356.517 604.149 69,5% 247.632 MINISTERUL AFACERILOR EXTERNE 14 867.014 1.102.282 27,1% 235.268 MINISTERUL CULTURII SI IDENTITATII NATIONALE 27 740.247 958.447 29,5% 218.200 MINISTERUL APELOR SI PADURILOR 62 405.546 605.520 49,3% 199.974 MINISTERUL MEDIULUI 23 363.169 529.600 45,8% 166.431 MINISTERUL DEZVOLTĂRII REGIONALE ŞI ADMINISTRAŢIEI PUBLICE 15 5.355.807 5.523.500 3,1% 167.693 SERVCIUL ROMAN DE INFORMATII 31 2.331.995 2.444.385 4,8% 112.390 CURTEA DE CONTURI 7 292.712 363.765 24,3% 71.053 AUTORITATEA NAŢIONALĂ SANITARĂ VETERINARĂ ŞI PENTRU SIGURANŢA ALIMENTELOR 38 824.556 890.176 8,0% 65.620 INSPECTIA JUDICIARĂ 57 0 53.778 53.778 SERVICIUL DE PROTECŢIE ŞI PAZĂ 33 193.598 233.801 20,8% 40.203 CAMERA DEPUTATILOR 3 406.643 446.000 9,7% 39.357 MINISTERUL PUBLIC 29 1.246.521 1.285.784 3,1% 39.263 INSTITUTUL CULTURAL ROMAN 44 41.091 67.546 64,4% 26.455 SERVICIUL DE INFORMATII EXTERNE 32 285.330 309.583 8,5% 24.253 CONSILIUL ECONOMIC SI SOCIAL 51 6.744 29.602 338,9% 22.858 ACADEMIA ROMANA 37 312.143 334.978 7,3% 22.835 CONSILIUL CONCURENTEI 8 53.287 75.830 42,3% 22.543 SOCIETATEA ROMANA DE RADIODIFUZIUNE 45 368.711 387.561 5,1% 18.850 INALTA CURTE DE CASATIE SI JUSTITIE 4 132.225 150.130 13,5% 17.905 SENATUL ROMANIEI 2 192.130 210.000 9,3% 17.870 MINISTERUL TURISMULUI 59 36.779 48.874 32,9% 12.095 CONSILIUL SUPERIOR AL MAGISTRATURII 47 148.664 157.255 5,8% 8.591 CURTEA CONSTITUTIONALA 5 23.049 30.140 30,8% 7.091 AUTORITATEA NATIONALA PENTRU RESTITUIREA PROPRIETATILOR 55 14.581 21.591 48,1% 7.010 SOCIETATEA ROMANA DE TELEVIZIUNE 46 403.275 410.000 1,7% 6.725 AVOCATUL POPORULUI 9 17.878 23.532 31,6% 5.654 AUTORITATEA PENTRU ADMINISTRAREA ACTIVELOR STATULUI 53 16.876 21.661 28,4% 4.785 MINISTERUL PENTRU ROMANII DE PRETUTINDENI 64 24.727 28.885 16,8% 4.158 AGENTIA NATIONALA DE INTEGRITATE 30 19.507 22.554 15,6% 3.047 CONSILIUL DE MONITORIZARE SI IMPLEMENTARE A CONVENTIEI 58 2.127 4.488 111,0% 2.361 ADMINISTRATIA PREZIDENTIALA 1 53.249 55.421 4,1% 2.172 AGENŢIA NAŢIONALĂ DE PRESĂ AGERPRES 43 19.893 22.003 10,6% 2.110 MINISTERUL PENTRU RELATIA CU PARLAMENTUL 63 7.343 9.382 27,8% 2.039 CONSILIUL NATIONAL AL AUDIOVIZUALULUI 11 10.889 12.867 18,2% 1.978 OFICIUL NATIONAL DE PREVENIRE SI COMBATERE A SPALARII BANILOR 40 14.421 16.139 11,9% 1.718 CONSILIUL NAŢIONAL PENTRU COMBATEREA DISCRIMINĂRII 42 6.439 7.884 22,4% 1.445 CONSILIUL NAŢIONAL PENTRU STUDIEREA ARHIVELOR SECURITĂŢII 10 17.035 18.277 7,3% 1.242 CONSILIUL LEGISLATIV 6 9.890 11.123 12,5% 1.233 OFICIUL REGISTRULUI NATIONAL AL INFORMATIILOR SECRETE DE STAT 41 9.937 11.160 12,3% 1.223 AUTORITATEA NATIONALA DE SUPRAVEGHERE A PRELUCRARII DATELOR CU CARACTER PERSONAL 50 4.602 5.820 26,5% 1.218 CONSILIUL NATIONAL DE SOLUTIONARE A CONTESTATIILOR 52 11.704 12.722 8,7% 1.018 ACADEMIA OAMENILOR DE STIINTA DIN ROMANIA 56 10.145 10.659 5,1% 514 SECRETARIATUL DE STAT PENTRU RECUNOASTEREA MERITELOR LUPTATORILOR IMPOTRIVA REGIMULUI COMUNIST INSTAURAT IN ROMANIA IN PERIOADA 1945-1989 39 2.863 3.335 16,5% 472 MINISTERUL ENERGIEI 36 287.375 250.024 -13,0% -37.351 MINISTERUL COMUNICAȚIILOR ȘI PENTRU SOCIETATEA INFORMAŢIONALĂ 28 327.497 261.472 -20,2% -66.025 MINISTERUL PENTRU MEDIUL DE AFACERI, COMERT SI ANTREPRENORIAT 60 917.648 652.161 -28,9% -265.487 MINISTERUL FINANTELOR PUBLICE-ACTIUNI GENERALE 65 26.442.714 26.086.646 -1,3% -356.068 BUGET DE STAT – TOTAL 168.296.640 199.584.709 18,6% 31.288.069 *) Exclusiv subvenția de echilibrare care se aloca bugetului de asigurări sociale de stat si respectiv bugetului Fondului National Unic de Asigurări Sociale de Sănătate. BUGETUL ASIGURĂRILOR SOCIALE DE STAT 63.557.309 70.092.298 10,3% 6.534.989 BUGETUL ASIGURĂRILOR PENTRU ȘOMAJ 951.267 1.148.637 20,7% 197.370 FONDUL NAȚIONAL UNIC DE ASIGURĂRI SOCIALE DE SĂNĂTATE 34.713.034 37.837.002 9,0% 3.123.968 TOTAL buget de stat + bugete asigurări 267.518.250 308.662.646 15,4% 41.144.396

Bugetul Ministerului Sănătății pe anul 2019 include și cheltuielile pentru programe de sănătate şi investiții (1,79 miliarde lei) care în anii anteriori se finanțau din „ taxa de viciu” (sume reținute din acciza la tutun).

Foto: InquamPhotos / Octav Ganea